stanford-oval/wikipedia huggingface dataset:
ג'יימס צ'ארלס

ג'יימס צ'ארלס דיקינסון (באנגלית: James Charles Dickinson; נולד ב-23 במאי 1999) הוא אישיות רשת, יוטיובר יופי ומאפר אמריקאי. בעת עבודתו כמאפר בעיר הולדתו, בת'להם, ניו יורק, הוא פתח ערוץ יוטיוב משלו והחל לפרסם מדריכי איפור. ב-2016 הוא היה לגבר הפרזנטור הראשון של מותג הטיפוח CoverGirl, לאחר שציוץ שמציג את האיפור שלו הפך ויראלי ברחבי הרשת.
מאז שפתח את ערוץ היוטיוב שלו, צ'ארלס צבר מעל 24.5 מיליון מנויים, נכון לדצמבר 2021. ב-2020, הוא היה המנחה, הבמאי והמפיק השותף של תוכנית הריאליטי "Instant Influencer" של YouTube Originals. הוא זכה בפרסים רבים על פעילותו ברשתות החברתית, ביניהם שני פרסי בחירת הקהל, שני פרסי סטרימי, פרס שורטי אחד ופרס בחירת הנוער אחד.
בנוסף לערוץ היוטיוב שלו, צ'ארלס צבר תאוצה גם בפלטפורמת שיתוף הווידאו טיקטוק.
ראשית חייו

צ'ארלס נולד ב-23 במאי 1999 בבת'להם, ניו יורק להורים כריסטין וסקיפ דיקינסון, קבלן, ולו אח צעיר אחד, איאן ג'פרי. הוא למד בתיכון המרכזי של בת'להם, שם סיים את לימודיו ביוני 2017. בתיאורו את חוויותיו בתיכון, הוא אמר "הציקו לי הרבה בתיכון ובאופן אישי, פשוט התעלמתי מזה". צ'ארלס נכנס אל תחום היופי לראשונה כמעצב שיער חובבני, והתחיל לאפר לאחר שחברה ביקשה ממנו לאפר אותה לנשף בית הספר. לאחר שלימד את עצמו איפור, הוא החל לעסוק בכך באופן מקצועי עם בנות מהאזור שלו.
קריירה

צ'ארלס ידוע בעיקר בזכות ערוץ היוטיוב שלו המתמקד באיפור, אותו פתח ב-1 בדצמבר 2015. כיום יש לו יותר מ 25 מיליון רשומים, מה שהופך אותו לגורו היופי בעל מספר הרשומים הגבוה ביותר. ב-6 במאי 2019 היו לערוץ שלו 16.6 מיליון מנויים, וב-11 במאי 2019 הוא הפך ליוטיובר הראשון אי פעם שאיבד למעלה ממיליון רשומים תוך 24 שעות.
ב-11 באוקטובר 2016, בגיל 17, החל לשמש כפרזנטור של מותג הקוסמטיקה CoverGirl (והיה לגבר הראשון בתפקיד זה) ועבד לצד שגרירת המותג קייטי פרי.
בינואר 2019 הוא הוזמן לברמינגהאם שבאנגליה לפתוח את החנות השנייה בבריטניה של מורף קוסמטיקס.
במרץ 2019 צ'ארלס היה אחראי לאיפור בצילומי הקליפ של איגי אזליה לשיר "Sally Walker". הוא גם השתתף בהופעת קמאו בסרטון.
באפריל 2020, צ'ארלס אישר כי סדרת היוטיוב שלו "Instant Influencer" תעלה בבכורה ב-24 באפריל 2020. הסדרה שואפת למצוא את "משפיע היופי" הבא, ואותה מנחה צ'ארלס.
מאז שפתח את ערוץ היוטיוב שלו, צ'ארלס יצר מספר רב של סרטוני שיתוף פעולה, ואיפר יחד עם סלבריטאים שונים כדוגמת קים קרדשיאן, קיילי ג'נר, ליל נאז X, קשה, מדיסון ביר, דוג'ה קאט, ג'וג'ו סיווה, צ'ארלי ד'אמליו, אדיסון ריי, טריקסי מאטל, אוואני גרג, ברטמן רוק ופלסטיק טיארה.
ב-2021, צ'ארלס הוציא גרסת כיסוי לשיר "Drivers License".
תדמית ציבורית

בתחילת דרכו ספג צ'ארלס ביקורות ברחבי הרשת על התעסקותו באיפור. טוד ספנגלר מווראייטי כינה אותו "ולוגר היופי המפורסם ביותר ביוטיוב". קייטלין מקברייד מ-Irish Independent ציין כי הוא "הוביל את מהפכת האיפור בקרב גברים", בעוד אמיליה טייט מ"הגרדיאן" כתבה כי הבמה שלו ברשת היא "ללא ספק מהפכנית". מגזין הנוער Teen Vogue התייחס לצ'ארלס בשנת 2019 כ"אחד מאמני האיפור ומשפיעני היופי המפורסמים ביותר ביוטיוב".
צ'ארלס מכנה את מעריציו "אחיות" (Sisters). הוא ציין שג'קלין היל וניקי דה יאחר הן השפעותיו הגדולות ביותר. לדבריו, איפור מבחינתו הוא "מוצא יצירתי וצורה של אמנות".
בפברואר 2017, ספג צ'ארלס ביקורת ברחבי הרשת לאחר שצייץ "אני לא מאמין שאנחנו הולכים היום לאפריקה! אלוהים אדירים, מה אם נידבק באבולה?". מאוחר יותר הוא פרסם התנצלות, בה הוא בטעות התייחס לאפריקה כמדינה. באפריל 2010 הופנתה אליו ביקורת נוספת ממעריציו לאחר שאמר בסרטון שפרסם שהוא לא "הומו לגמרי", ושהוא 5.5 בסולם קינסי (הנע בין 1 ל-6), והוסיף כי "היו בעבר בנות שחשבתי שהן מאוד מאוד יפות. היו בעבר גם בחורים טרנסים שהייתי ממש ממש בקטע שלהם לרגע קט". הערות אלה יצרו מחלוקת, וחלק טענו שהן טרנספוביות. צ'ארלס התנצל זמן קצר לאחר מכן והוציא הודעה לפיה הערותיו טרנספוביות שלא בכוונה וכי עליו היה לבחור במילים שונות כדי להעביר את כוונתו. הוא ספג תגובות חריפות ברשת לאחר שהשתתף במסיבה המונית בהייפ האוס במהלך מגפת הקורונה, והתנצל על כך בסרטון.
בפברואר 2021, משתמש טיקטוק בן 16 פרסם שני סרטונים שבהם האשים את צ'ארלס בהטרדה, וציין כי הוא שלח אליו תמונות עירום מבלי שביקש ולחץ עליו לעשות סקסטינג בסנאפצ'ט, גם לאחר שצ'ארלס גילה שהמשתמש בן 16. בהצהרה שפורסמה לטוויטר הכחיש צ'ארלס את ההאשמות, ואמר כי לאחר שהוסיף את המשתמש לסנפצ'אט, הוא קיבל ממנו "תמונות זימה" והוסיף: "שאלתי בן כמה הוא היה באופן מיידי והוא אמר לי שהוא בן 18 אז התחלתי לפלרטט בחזרה". הוא המשיך ואמר כי לאחר שהמשתמש חשף שהוא בן 16, צ'ארלס הסיר אותו כחבר.
תדמית ציבורית > ביקורת מצד טאטי ווסטברוק

ב-10 במאי 2019, הקולגה הוותיקה של צ'ארלס, טאטי ווסטברוק, העלתה לערוץ היוטיוב שלה סרטון ארוך בן 43 דקות שכותרתו "Bye Sister ..." (במקור "BYE SISTER ...", באותיות גדולות), בו היא מתחה ביקורת קשה על צ'ארלס. בסרטון שלה האשימה ווסטברוק את צ'ארלס בחוסר נאמנות, "תמרן את המיניות של האנשים" וב"שימוש ב ... תהילה, כוח וכסף כדי לשחק ברגשות של אנשים". לאחר מכן צ'ארלס איבד למעלה ממיליון רשומים לערוץ היוטיוב שלו בפחות מ-24 שעות, ובכך קבע שיא ביוטיוב באיבוד רשומים. מספר הרשומים המשיך לרדת, ובעוד בסביבות 6 במאי 2019 מספר הרשומים עמד על 16.6 מיליון מנויים, ב-15 במאי 2019 הוא הגיע לנקודת שפל של 13.4 מיליון, והתאושש מעט בימים שלאחר מכן. מספר המנויים של ווסטברוק גדל ביותר מארבעה מיליון באותה תקופה.
מאוחר יותר העלה צ'ארלס סרטון תגובה בן 8 דקות שכותרתו "Tati" (במקור "tati", באותיות קטנות), בו התייחס לנושאים שהעלתה ווסטברוק והתנצל בפני מעריציו וגם בפניה ובפני בעלה. סרטון זה קיבל בעיקר תגובות שליליות, כאשר הסרטון הפך לאחד הסרטונים הכי לא אהובים (disliked) בהיסטוריה של יוטיוב ב-18 במאי 2019, צ'ארלס הכין סרטון שני, בן 41 דקות, המתייחס להערותיו של ווסטברוק שכותרתו "No More Lies" ("מספיק עם השקרים"). בסרטון הוצגו ראיות שבאות להפריך רבות מהאשמותיה של ווסטברוק. הסרטון הוביל לתמיכה מחודשת בצ'ארלס ולביקורת על ווסטברוק. זמן קצר לאחר פרסומו צ'ארלס השיב לעצמו מיליון רשומים בעוד ווסטברוק הפסידה מאתיים אלף. בהמשך ווסטברוק הסירה את הסרטון המקורי מערוץ היוטיוב שלה. ב-30 ביוני 2020, ווסטברוק פרסמה סרטון בערוץ היוטיוב שלה בו מפורטים האירועים שהובילו לסרטון שלה "Bye Sister ..." והתרחשו לאחר פרסומו, בו טענה כי שיין דוסון וג'פרי סטאר תמרנו אותה להכנת הסרטון נגד צ'ארלס.
שבוע לאחר הצניחה במספר הרשומים של צ'ארלס, ב-21 במאי 2019, יוטיוב הודיעה כי הם יקצרו את מספרי ספירת המנויים ברחבי הפלטפורמה. בעוד שההודעה הרשמית לא הזכירה את הסכסוך, פרשנים רבים שיערו כי מדובר בתגובה ישירה לאובססיה האחרונה של הקהילה סביב ספירת רשומים, כפי שניתן לראות בסכסוך זה ובסכסוכים אחרים, כמו זה של פיודיפאי מול טי סיריז. הסאגה הובילה לניתוחים שונים המתייחסים לתרבות הביטול (cancel culture), לרעילות לכאורה של קהילת היופי של יוטיוב, לסטריאוטיפים של גברים הומוסקסואליים המתנהגים כטורפים ולרווחים המופקים מ"דרמה" באינטרנט.
חיים אישיים

צ'ארלס הוא הומוסקסואל מוצהר. נכון לשנת 2019, השווי הנקי שלו מוערך בכ-12 מיליון דולר. בשנת 2020 הוא רכש אחוזה בשווי 7 מיליון דולר בלוס אנג'לס.
במאי 2020, צ'ארלס חשף בפני דוגמנית העל נעמי קמפבל שהוא עבר הזרקות בוטוקס במצח שלו והזרקות פילר בשפה שלו.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2019 | The Secret World of Jeffree Star | עצמו | פרק: "Becoming Jeffree Star for a Day" |
| 2020 | Nikita Unfiltered | עצמו | פרק: "James Charles Confronts Nikita" |
| 2020 | Instant Influencer with James Charles | שופט | מנחה; עונה 1 |
פרסים ומועמדויות

| שנה | פרס | קטגוריה | מועמד | תוצאה | הערה |
| --- | --- | --- | --- | --- | --- |
| 2018 | פרס בחירת הקהל | משפיע | עצמו | זכייה |  |
| 2019 | פרס בחירת הקהל | משפיע | עצמו | מועמדות |  |
| 2020 | פרס בחירת הקהל | משפיע | עצמו | זכייה |  |
| 2017 | פרסי שורטי (אנ') | יוטיובר פורץ דרך | עצמו | זכייה |  |
| 2019 | פרסי שורטי (אנ') | יוטיובר השנה | עצמו | מועמדות |  |
| 2018 | פרסי סטירמי (אנ') | יופי | עצמו | זכייה |  |
| 2019 | פרסי סטירמי (אנ') | יופי | עצמו | מועמדות |  |
| 2020 | פרסי סטירמי (אנ') | יוצר השנה | עצמו | מועמדות |  |
| 2020 | פרסי סטירמי (אנ') | תוכנית השנה | "Instant Influencer with James Charles" | זכייה |  |
| 2018 | פרסי בחירת הנוער | כוכב רשת: יופי/אופנה | עצמו | זכייה |  |
| 2019 | פרסי בחירת הנוער | כוכב רשת: יופי/אופנה | עצמו | מועמדות |  |
גליזה 208

|  נתוני תצפית |
| --- | --- |
 קבוצת כוכבים:  אוריון
 סוג:  ננס כתום
 בהירות נראית:  8.9
 סיווג ספקטרלי:  K7V
 עלייה ישרה:  11ʰ 19ᵐ 40.32ˢ מילי-שניות קשת בשנה
 נטייה:  ‏30.991s″ ‏36′ ‏05°‏+ מילי-שניות קשת בשנה
 מאפיינים פיזיים
 בהירות מוחלטת:  8.6
 מרחק:  37.1  שנות אור 11.37  פארסק
 רדיוס:  0.601 רדיוס שמש
 מסה:  0.47 מסות שמש
 עוצמת הארה:  פי 0.031 מהשמש
 טמפרטורה:  3,750 K
 מהירות סיבוב:  3.8±1.5 קילומטר לשנייה
 מהירות רדיאלית:  21.23±0.25 קילומטר לשנייה
 היסט:  87.4367±0.0562 אלפיות של שניות קשת
 מתכתיות:  7.92 
 
גליזה 208 הוא כוכב הסדרה הראשית כתום (סיווג ספקטרלי של K7) בעל בהירות נראית מדרגה 8.6. הכוכב נמצא בקבוצת הכוכבים אוריון במרחק של 37.1 שנות אור (11.37 פארסק) מכדור הארץ. לכוכב מסה של 0.47 מסות שמש, טמפרטורה פניו היא 3,750 קלווין ובהירותו המוחלטת היא מדרגה 8.6 ששקולה לעוצמת הארה של כ-3% מעוצמת ההארה של השמש.
חישובים משנת 2010 מעלים השערה שהכוכב עבר במרחק של כ-5 שנות אור (1.537 פארסק) מכדור הארץ לפני כ-500,000 שנה.
הכוכב הוא כוכב משתנה מקבוצת RS בכלבי ציד.
גבעת הרדיו

| --- | --- |

הכף הצפוני עם גבעת הרדיו והמיצר מכיוון דרום, בסביבות 1912-1914
 מידע כללי
 גובה:  100 מ' 
 מדינה:  אוסטרליה 
 מיקום:  מקווארי, אוסטרליהאוסטרליה
 קואורדינטות:  54°29′37″S 158°56′28″E﻿ / ﻿54.493611111111°S 158.94111111111°E﻿ / -54.493611111111; 158.94111111111
  (למפת אוקיאניה מוגדלת) גבעת הרדיו(למפת אוקיאניה רגילה) גבעת הרדיו
 
גבעת הרדיו (באנגלית: Wireless Hill) היא גבעה תלולת מדרונות ובפסגתה רמה מישורית, התופסת את רוב הכף הצפוני בקצה הצפוני של האי התת-אנטארקטי מקווארי שבאוקיינוס הדרומי, בערך בחצי הדרך בין אוסטרליה לאנטארקטיקה. הנקודה הגבוהה ביותר שלה מתנשאת כ-100 מטר מעל גובה הים והיא מתחברת אל האי הראשי באמצעות לשון יבשה נמוכה וצרה, המוצפת מדי פעם בגלי הים בסערות עזות. תחנת האי מקווארי, שמפעילה התחנה האנטארקטית של אוסטרליה והיא המקום היחיד המיושב דרך קבע על האי, שוכנת בקצה הצפוני של לשון היבשה למרגלות גבעת הרדיו. הגבעה קרויה כך משום ששם הוצבה בראשית הדברים תחנת ממסר אלחוטית, כחלק מקשר הרדיו הראשון לאנטארקטיקה.
תחנת השידור בגבעת הרדיו

תחנת הרדיו, בראשותו של המטאורולוג ג'ורג' איינסוורת', הוקמה כחלק ממשלחת אוסטרלאסיה לאנטארקטיקה בהנהגת דאגלס מוסון, במטרה לספק קשר רדיו בין הבסיס העיקרי של המשלחת באנטארקטיקה בכף דניסון, מפרץ קומונוולת', לבין הובארט, טסמניה. היא כללה צריף רדיו, חדר מנוע ואנטנות שידור, שהוקמו בראש הגבעה. הציוד במקום כלל משדר ניצוץ של 1.5 קילוואט מתוצרת חברת טלפונקן הגרמנית את הכוח לשידורי הרדיו סיפק גנרטור שהונע על ידי מנוע מתוצרת דה דיון-בוטון.
אנשי הטלגרף על האי מקווארי, ארתור סוייר וצ'ארלס סאנדל, השתמשו בקוד מורס בתדר גבוה. השידור הראשון של התחנה נעשה אל מקלט אחר על האי ב-17 בינואר 1912. התקשורת הראשונה בין האי לבין העולם החיצון התקיימה ב-13 בפברואר 1912, עם רדיו סידני ועם אוניות. לאחר מכן שלחה התחנה דיווחי מזג אוויר יומיים לוולינגטון (ניו זילנד). הקשר עם מפרץ קומונוולת' הוקם לבסוף באפריל 1913. ב-1913 נמסרה השליטה בתחנה לשירות המטאורולוגי של אוסטרליה, שהמשיך לתפעל אותה עד 1948, כשהמשלחות החקר הלאומית של אוסטרליה לאנטראקטיקה הסדירו נוכחות קבועה על האי.
הערות שוליים

↑  http://www.melvillecity.com.au/newproxy/service/api/node/workspace/SpacesStore/754c4106-e517-4be5-ba7d-a33ddb137ec2/The%20Wire%20Exhibition%20Booklet/content/The%20Wire%20Exhibition%20Booklet מלוויל סיטי 2017, הכבל: תולדות צופן המורס, הופק לצורך תערוכה בשם זה במוזיאון גבעת הרדיו בשנת 2017
↑  [photography-and-film/telecommunications המדור לקיימות, סביבה, מים, אוכלוסייה וקהילות, המחלקה האנטארקטית של אוסטרליה: היסטוריה של אנטארקטיקה, תקשורות 1985-1911 11 ביוני 2002
גבעת הצלבים

| --- | --- |

 מידע כללי
 גובה:  105 מ' 
 מדינה:  ליטא 
 מיקום:  שיאוליאי, ליטאליטא
 קואורדינטות:  56°00′55″N 23°25′00″E﻿ / ﻿56.015278°N 23.416667°E﻿ / 56.015278; 23.416667
  (למפת ליטא מוגדלת) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד גבעת הצלבים(למפת ליטא רגילה) וילנה קלייפדה שיאוליאי מריאמפולה קובנה פוניבז' אוטנה אליטא טלז טאורגה לטביה בלארוס פולין רוסיה מחוז קלינינגרד גבעת הצלבים
 
גבעת הצלבים
גבעת הצלבים
גבעת הצלבים (בליטאית: Kryžių kalnas) או תל יורגאיצ'יאי (Jurgaičių piliakalnis) הוא אתר צליינות קתולי, השוכן כ-12 ק"מ צפונית-מזרחית לעיר שיאוליאי בצפון ליטא. במקום שוכנת גבעה קטנה, באורך של 60 מטרים וברוחב של כ-45 מטרים, אליה נוהגים הולכי רגל להגיע ולהניח צלבים. עם השנים החלו מונחים באתר גם קרוסיפיקסים, פסלי מרים, תמונות ופסלים של פטריוטים ליטאים ומחרוזות תפילה נוצריות. מספר הצלבים באתר מוערך בדרך כלל בכ-100,000‏, אם כי יש הטוענים כי הוא כפול. מקורו המדויק של הנוהג אינו ידוע, אך מקובל שהחל באופן ספונטני לאחר התקוממות נובמבר בשנים 1830-1831.
היסטוריה

גבעת הצלבים נזכרה לראשונה בכתובים בשנת 1850 וצוין כי ניצבו בה 17 צלבים; אך מקובל שהצלבים הראשונים הונחו באתר בו שכנה קודם לכן מצודת יורגאיצ'יאי-דומנטאי (Jurgaičiai-Domantai), כבר ב-1831. הצלבים הונחו בידי קרוביהם של קורבנות התקוממות נובמבר שהתחוללה בשנים 1831-1830, לאחר שממשלת האימפריה הרוסית מנעה מהם לקוברם. צלבים נוספים הונחו במקום לאחר מרד ינואר בשנת 1863. בתחילת המאה ה-20 כבר נודעה הגבעה כמקום קדוש, ונהגו בה עריכת מיסות והתייחדות.
בתקופת השלטון הסובייטי בליטא, הפך האתר לסמל להתנגדות למשטר, וזה ראה בו גורם חתרני. לפחות בשתי הזדמנויות, ב-1961 ובין השנים 1975-1973, פגעו השלטונות באתר והשמידו אלפי צלבים: צלבי עץ שוברו או נשרפו, צלבי מתכת נלקחו מהמקום לשם שימוש בחומר הגלם וצלבי אבן שוברו ונקברו. בולדוזרים פקדו את הגבעה מספר פעמים ופגעו בה. בשנים שלאחר מכן הרסו השלטונות צלבים באתר בטיעון שהם חסרי ערך אמנותי, אסרו על הגעה למקום בשל חשש לכך שהוא נגוע במגפה וחסמו את הדרכים המובילות אליו. על האתר הוצבה שמירה משטרתית ובשנים 1979-1978 ניסו השלטונות להציף את השטח.
לאחר שינוי האקלים הפוליטי בברית המועצות החל שמה של הגבעה להיוודע ברחבי ליטא כולה ומחוץ לה, וספירה שנערכה ב-1990 גלתה כי באתר כ-55,500 צלבים. ב-7 בספטמבר 1993 ערך האפיפיור יוחנן פאולוס השני ביקור במקום ונשא דרשה, ושנה לאחר מכן פנה אל המסדר הפרנציסקני בבקשה כי יקימו מבדד(אנ') סמוך לגבעה. זה נבנה כ-300 מטרים מצפון לאתר ונחנך ב-7 ביולי 2000. מאז 1997 נוהג טקס התייחדות באתר בכל יום ראשון הלפני האחרון בחודש יולי.
הערות שוליים

↑  Hill of Crosses
↑  The Hill of Crosses is Unique in the World
↑  Hystory
↑  האתר הרשמי
| --- | --- |
בקרת זהויות :  GND: 4371521-7  LNB: 000052762  VIAF: 99145857804623020818   WorldCat (עם VIAF): 99145857804623020818
ג'יילן ויליאמס

| --- | --- |
אין תמונה חופשית
 לידה:  14 באפריל 2001 (בן 23) דנוור, קולורדו, ארצות הברית
 שם מלא:  ג'יילן דבון ויליאמס
 עמדה:  קלע
 גובה:  1.96 מטרים
 מספר:  8
 מכללה:  אוניברסיטת סנטה קלרה (2019–2022)
 דראפט:  בחירה מספר 12, 2022 אוקלהומה סיטי ת'אנדר
 קבוצות כשחקן
 2022–:  אוקלהומה סיטי ת'אנדר
 הישגים כשחקן
 חמישיית הרוקיז הראשונה (2023)
 
ג'יילן דבון ויליאמס (באנגלית: Jalen Devonn Williams; נולד ב-14 באפריל 2001) הוא כדורסלן אמריקאי המשחק בעמדת הקלע באוקלהומה סיטי ת'אנדר.
קריירה

ויליאמס נולד וגדל בדנוור, קולורדו. לאחר ששיחק בקבוצת כדורסל של תיכון בגילברט, אריזונה, בחר לשחק בקבוצת הכדורסל של אוניברסיטת סנטה קלרה. בעונתו הראשונה בקבוצה העמיד ממוצעים של 8 נקודות, 3 ריבאונדים, 2 אסיסטים וחטיפה אחת למשחק. בעונתו השנייה העמיד ממוצעים של 12 נקודות ו-4 ריבאונדים למשחק, ובעונתו השלישית והאחרונה באוניברסיטה העמיד ממוצעים של 18 נקודות, 4.4 ריבאונדים ו-4.2 אסיסטים למשחק. ב-28 באפריל 2022 הכריז כי יתמודד בדראפט 2022 ב-NBA.
בדראפט נבחר ויליאמס בבחירה ה-12 על ידי אוקלהומה סיטי ת'אנדר.
חיים אישיים

אחיו הקטן של ג'יילן, קודי ויליאמס, משחק ביוטה ג'אז מליגת ה-NBA.
סטטיסטיקה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2022/2023 | אוקלהומה | 75 | 62 | 30.3 | 0.521 | 0.356 | 0.812 | 4.5 | 3.3 | 1.4 | 0.5 | 14.1 |
| 2023/2024 | אוקלהומה | 71 | 71 | 31.3 | 0.540 | 0.427 | 0.814 | 4.0 | 4.5 | 1.1 | 0.6 | 19.1 |
| קריירה | קריירה | 146 | 133 | 30.8 | 0.532 | 0.395 | 0.813 | 4.2 | 3.9 | 1.3 | 0.5 | 16.5 |
הערות שוליים

↑  Adnan Alam, Jalen Williams receiving NBA buzz amid breakout basketball season, Cronkite News - Arizona PBS, ‏2022-02-14 (באנגלית אמריקאית)
↑  סנטה קלרה אתלטיק, Men’s Basketball Signs Two Guards for 2019-20, 2018-11-14
↑  Jalen Williams Player Profile, Santa Clara - RealGM, basketball.realgm.com
↑  Santa Clara Star Jalen Williams Declares for the NBA Draft, The Santa Clara (באנגלית אמריקאית)
↑  Santa Clara's Jalen Williams testing NBA draft waters, ESPN.com, ‏2022-03-31 (באנגלית)
↑  2022 NBA draft: Thunder select Jalen Williams at No. 12, OKC Thunder Wire, ‏2022-06-24 (באנגלית אמריקאית)
↑  Bruce Pascoe, While Jalen Williams is talk of NBA Draft, younger brother Cody draws Arizona's attention, Arizona Daily Star, ‏19 ביוני 2022
גבעת הקפיטול

| --- | --- |

אזור גבעת הקפיטול
 מידע
 עיר:  וושינגטון די. סי. 
 על שם:  הקפיטול 
 קואורדינטות:  38°53′20″N 77°00′01″W﻿ / ﻿38.888888888889°N 77.000277777778°W﻿ / 38.888888888889; -77.000277777778
  המיקום של גבעת הקפיטול בוושינגטון די. סי.
 
גבעת הקפיטול (באנגלית: Capitol Hill) בנוסף להיותה מטונימיה לקונגרס של ארצות הברית, היא שכונת המגורים ההיסטורית הגדולה ביותר בעיר וושינגטון די. סי. שבארצות הברית, אשר משתרעת ממזרח לבניין הקפיטול לאורך שדרות רחבות. הביטוי "גבעת הקפיטול" עשוי לעיתים להתייחס לקונגרס של ארצות הברית במקום לשכונה עצמה.
זוהי אחת משכונות המגורים הוותיקות ביותר בוושינגטון די. סי., בה חיים כ-35,000 אנשים בשטח המשתרע על פני מעט פחות מ-5 קמ"ר, מה שהופך אותה לשכונה הצפופה ביותר בעיר עם 4,672.20 תושבים לקמ"ר. גבעת הקיפטול היא גם אחת מהשכונות הצפופות ביותר בוושינגטון די. סי.
אתרים בולטים

הקפיטול
ספריית הקונגרס
בניין בית המשפט העליון של ארצות הברית
הגן הבוטני של ארצות הברית
גלריית תמונות

בניין הקפיטול
בניין בית המשפט העליון של ארצות הברית
ספריית הקונגרס
הגן הבוטני של ארצות הברית
ג'ים בארנס

ולווט ג'יימס "ג'ים" בארנס (באנגלית: Velvet James "Jim" Barnes; ‏13 באפריל 1941 – 14 בספטמבר 2002) היה כדורסלן אמריקאי, אשר שיחק בליגת ה-NBA בין השנים 1964–1970, לאחר שנבחר בבחירה הראשונה של דראפט ה-NBA‏ 1964. בעונת 1968/1969 זכה באליפות ה-NBA כשחקן בוסטון סלטיקס, ולאורך 7 עונותיו בליגה רשם ממוצעים כוללים של 8.8 נקודות ו-6.5 ריבאונדים למשחק. נודע בכינוי "Bad News".
ביוגרפיה וקריירה

בארנס נולד וגדל בעיר טאקרמן שבארקנסו, ובין השנים 1960–1962 למד במכללת קמרון אשר בלוטון, אוקלהומה. בשנת 1962 עבר ללמוד במכללת טקסס המערבית (כיום "אוניברסיטת טקסס באל פאסו"), על מנת לשחק בקבוצת הכדורסל שלה תחת המאמן דון הסקינס, חבר היכל התהילה של הכדורסל. בעונתו הראשונה בקבוצה קלע 18.9 נקודות ואסף 16.5 ריבאונדים בממוצע למשחק, והוביל את ה"מיינרס" להעפלתם הראשונה אי פעם לטורניר אליפות המכללות. בעונה העוקבת שיפר את תפוקתו ל-29.1 נקודות ו-19.2 ריבאונדים למשחק, והוליך את קבוצתו לשלב שמינית גמר טורניר המכללות, לאחר שקלע 42 נקודות בניצחון מול אוניברסיטת טקסס A&M.
נבחרת ארצות הברית

בסיום לימודיו האקדמיים השתתף באולימפיאדת טוקיו (1964) כשחקן נבחרת ארצות הברית בכדורסל, אשר ניצחה בכל תשעת משחקיה בהפרש ממוצע של כ-30 נקודות וזכתה במדליית הזהב. לאורך הטורניר היה בארנס הקלעי החמישי של נבחרתו, עם ממוצע של 8.5 נקודות למשחק
קריירת משחק מקצועית

בדראפט ה-NBA‏ 1964 נבחר בארנס בבחירה הראשונה, על ידי ניו יורק ניקס. בעונתו הראשונה בקבוצה קלע 15.5 נקודות ואסף 9.7 ריבאונדים בממוצע למשחק, ובסיומה נבחר לחמישיית הרוקיז של העונה.
לאחר 7 משחקים בעונת 1965/1966 הועבר עם ג'וני גרין וג'וני איגן בטרייד לבולטימור בולטס, תמורת וולט בלאמי. עד לסיום אותה עונה קלע 12.1 נקודות בממוצע למשחק עבור הבולטס.
בספטמבר 1966 נשלח בטרייד ללוס אנג'לס לייקרס, בינואר 1968 הועבר לשיקגו בולס, ובדצמבר 1968 נמכר לבוסטון סלטיקס. באותה עונה, 1968/1969, זכו הסלטיקס באליפות ה-NBA, אולם בארנס עצמו לא שותף כלל לאורך הפלייאוף, בשל פציעה. בעונת 1970/1971 חזר לשחק עבור הבולטס, אך שותף ב-11 משחקים בלבד, בטרם פרש ממשחק.
ב-14 בספטמבר 2002 נפטר בארנס כתוצאה משבץ מוחי, בגיל 61.
הערות שוליים

↑  הסטטיסטיקות של בארנס ב-NBA, באתר basketball-reference.com
↑  הסטטיסטיקות של בארנס בליגת המכללות, באתר sports-reference.com
↑  הסטטיסטיקות בין טקסס המערבית לטקסס A&M, באתר sports-reference.com
↑  נבחרת ארצות הברית באולימפיאדת טוקיו 1964, באתר USA Basketball
↑  רשימת הנבחרים בדראפט 1964, באתר basketball-reference.com
↑  ההודעה על פטירתו של בלאמי, באתר ESPN,‏ 3 בנובמבר 2013
↑  פרידה מהאיש שמכונה "Bad News", באתר וושינגטון פוסט, 27 בספטמבר 2002
| נבחרת ארצות הברית – האלופה האולימפית - טוקיו (1964) |
| --- | --- | --- |
|  1  •  2  •  3  •  4 בארנס •  5 בראדלי •  6 בראון •  7 קולדוול •  8 קאונטס •  9 דייוויס •  10 האזרד •   11 ג'קסון •  12 מקאפרי • 13 מאלינס •  14 שיפ • 15 וילסון • מאמן: איבה |  1  •  2  •  3  •  4 בארנס •  5 בראדלי •  6 בראון •  7 קולדוול •  8 קאונטס •  9 דייוויס •  10 האזרד •   11 ג'קסון •  12 מקאפרי • 13 מאלינס •  14 שיפ • 15 וילסון • מאמן: איבה | ארצות הברית |
ג.פ.או.

|  מידע כללי |
| --- | --- |
 מדינה:  ברית המועצות 
 תחום שיפוט:  הרפובליקה הסובייטית הפדרטיבית הסוציאליסטית הרוסית 
 סוכנות אם:  סובנארקום 
 סוכנות בת:  גולאג 
 תאריך הקמה:  6 בפברואר 1922 
 סוכנות קודמת:  צ'קה 
 תאריך פירוק:  1923
 סוכנות מחליפה:  או.ג.פ.או.
 ראש:  פליקס דזרז'ינסקי
 מטה מרכזי:  לוביאנקה 
 
פליקס דזרז'ינסקי, ראש הג.פ.או. הראשון ואבי השירותים החשאיים הסובייטיים.
המנהל הפוליטי הממלכתי או הג.פ.או. (ברוסית: Государственное политическое управление) היה שירות הביטחון של ברית המועצות בין השנים 1922 ו-1923.
הוא החליף את הצ'קה כשהוקם ב-6 בפברואר 1922 ופעל כמנגנון דיכוי מודיעיני עד 1923, אז הפך לאו.ג.פ.או. – המנהל הפוליטי הממלכתי המאוחד (ברוסית: Объединённое государственное политическое управление), שלא המשיך להתקיים זמן רב וביולי 1934 התאחד עם משרד הפנים שנקרא הנקוו"ד: הקומיסריון העממי לענייני פנים.
היסטוריה

עם הקמת הג.פ.או. בשנת 1922 בראש הארגון עמדה ועדה שכללה אישים כדוגמת:
פליקס דזרז'ינסקי, יו"ר הארגון
יוסף אונשליכט, סגן ראש הארגון, הוצא להורג בשנת 1938
פיליף מדבד, ראש הארגון במוסקבה, הוצא להורג בשנת 1937
סטניסלב מסינג, ראש הארגון בלנינגרד, הוצא להורג בשנת 1937
ויאצ'סלב מנז'ינסקי, ראש מנהל מבצעי, נפטר בשנת 1934. לאחר דזרז'ינסקי עמד בראש הארגון.
גנריך יגודה, ראש המנהל המיוחד, הוצא להורג בשנת 1938. אחריו מנז'ינסקי היה בראש הארגון.
גלב בוקי, ראש המינהל לנושאים מיוחדים, הוצא להורג בשנת 1937
יאקוב פטרס, ראש האגף המזרחי, הוצא להורג בשנת 1938
ראש הג.פ.או.

פליקס דזרז'ינסקי
ראו גם

נקוו"ד
גונבי האופניים

| --- | --- |

 בימוי:  ויטוריו דה סיקה
 הופק בידי:  ג'וספה אמטו
 תסריט:  ויטוריו דה סיקה, צ'זרה דזבטיני, סוזו צ'קי ד'אמיקו, ג'רארדו גריירי, צ'זארה זאוואטיני (סיפור), לואיג'י ברטוליני (רומן)
 עריכה:  ארלדו דה רומא 
 שחקנים ראשיים:  למברטו מג'וראני, אנצו סטאיולה
 מוזיקה:  אלסנדרו צ'יקוניני 
 צילום:  קרלו מונטואורי 
 מדינה:  איטליה 
 חברה מפיצה:  Ente Nazionale Industrie Cinematografiche, Arthur Mayer & Joseph Burstyn
 שיטת הפצה:  וידאו על פי דרישה 
 הקרנת בכורה:  24 בנובמבר 1948 בבריטניה, 12 בדצמבר 1949 בארצות הברית
 משך הקרנה:  90 דק' 
 שפת הסרט:  איטלקית 
 סוגה:  סרט דרמה, סרט אמנותי 
 הכנסות באתר מוג'ו:   bicyclethief
 פרסים:  פרס אוסקר לשם כבוד  פרס מועצת ביקורת הקולנוע האמריקנית לסרט הטוב ביותר  מועצת ביקורת הקולנוע האמריקנית: עשרת הסרטים הטובים ביותר 
 דף הסרט ב־IMDb
 
גונבי האופניים (באיטלקית: Ladri di biciclette) הוא סרט נאו־ריאליסטי איטלקי משנת 1948 שביים ויטוריו דה סיקה, והוא מספר את סיפורו של איש עני התר ברחובות רומא אחר אופניו הגנובים, שלהם הוא זקוק לצורכי עבודתו. הסרט מבוסס על רומן באותו שם, פרי עטו של לואיג'י ברטוליני. בסרט מככבים למברטו מג'וראני כאב ואנצו סטיולה כבן.
עלילה

הסרט מספר את סיפורו של אנטוניו ריצ'י, עובד מובטל המשיג עבודה בהדבקת מודעות. התקופה היא עיצומו של השפל הכלכלי הגדול שאליו נקלעה כלכלת איטליה בתום מלחמת העולם השנייה. כדי לשמור על עבודתו עליו להחזיק אופניים, ולכן ממשכנת אשתו מריה את מצעי חתונתם כדי להשיג את הכסף הדרוש לפדיית אופניו הממושכנים.
בשלב מוקדם של הסרט נגנבים האופניים, וביתר הסרט עוסקים אנטוניו ובנו ברונו בחיפוש אחריהם. לאחר מאמצים רבים עולה בידו של אנטוניו לאתר את הגנב (שהספיק בינתיים למכור את האופניים) ומזמינים את המשטרה. ברם, מאחר שאין בידם כל הוכחה, ובנוסף לכך נאותים שכני הגנב להעניק לו אליבי מופרך, הוא נוטש את משימתו זו.
בסיום הסרט, אנטוניו, ששואף נואשות להחזיק בעבודתו, מנסה לגנוב אופניים בעצמו. הוא נתפס ומושפל לנגד עיניו של בנו, אולם בעל האופניים מסרב להגיש תלונה נגדו, בהבינו כי ההשפלה היא עונש חמור דיו. אנטוניו ובני משפחתו ניצבים בפני עתיד עגום כשמסתיים הסרט, ולכך מתווספת הבנתו של אנטוניו כי הוא אינו עליון מוסרית על הגנב.
סגנון

גונבי האופניים נודע ביותר בשל היותו סרט מזרם הנאו־ריאליזם האיטלקי, תנועה שתחילתה בסרט "אובססיה" של לוקינו ויסקונטי משנת 1943, וניסתה להעלות את סף המציאותיות של הקולנוע[דרושה הבהרה]. בהולכו אחרי תפישות אלו של התנועה, צילם דה סיקה אך ורק באתר ברומא, ובמקום להשתמש בשחקנים מקצועיים, הוא נעזר באנשים רגילים בלי שום ניסיון במשחק; לדוגמה, השחקן הראשי למברטו מג'וראני היה פועל בבית חרושת. המצלמה שצילמה בסגנון תיעודי עזרה להעביר את התחושה כי הסרט הוא אכן על אנשים אמיתיים.
שם הסרט

הכותרת המקורית באיטלקית, מתורגמת באופן מילולי לאנגלית כ"גונבי האופניים" (Bicycle Thieves), כפי שהיה באנגליה למשל. אולם בארצות הברית, הופף הסרט כ"גונב האופניים" (Bicycle Thief), כך שעל פי מבקר הקולנוע – פיליפ פרנץ', מהעיתון "האובזרבר" – הכותרת האחרת מוליכה שולל, מכיוון שהגיבור הנואש נעשה לבסוף גנב אופניים בעצמו.